36. ΑΠΟΦΑΣΙΣ ΥΠ. ΕΜΠΟΡΙΚΗΣ ΝΑΥΤΙΛΙΑΣ Αριθ. 83566/12747 της 16 Νοεμ./28 Δεκ. 1959 Περί συστάσεως Υπηρεσίας Ερεύνης Παραπόνων Υ.Ε.Ν. Έχοντες υπ’ όψιν το άρθρ.1 του Ν.Δ. 3983/59 «περί μέτρων τινών προς βελτίωσιν της λειτουργίας των Δημοσίων Υπηρεσιών» (ΦΕΚ 197 Α΄), αποφασίζομεν: Συνιστώμεν παρά τω Υπουργείω Εμπορικής Ναυτιλίας Υπηρεσίαν Ερεύνης Παραπόνων (Υ.Ε.Π.), έργον της οποίας θα είναι η δια των αρμοδίων Υπηρεσιών εξέτασις και θεραπεία παραπόνων των πολιτών. 2.Προϊστάμενον της Υπηρεσίας Ερεύνης Παραπόνων Υ.Ε.Ν. ορίζομεν τον εκάστοτε Επιθεωρητήν Εμπορικού Ναυτικού, όστις θα εκτελή τα καθήκοντα ταύτα μετά του υπ’ αυτόν προσωπικού, επιπροσθέτως προς τα λοιπά εν τη Επιθεωρήσει Εμπορικού Ναυτικού καθήκοντά του. 3.Αι λεπτομέρειαι της λειτουργίας της ως άνω Υπηρεσίας καθορισθήσοντα δια νεωτέρας αποφάσεώς μας, κατόπιν εισηγήσεως του Προϊσταμένου αυτής. 4.Ώραι λειτουργίας της Υπηρεσίας Ερεύνης Παραπόνων καθορίζομεν από 12.00 π.μ. μέχρι 14.00 μ.μ. καθ’ εκάστην εργάσιμον ημέραν. 5.Κατά το τέλος εκάστου μηνός θα υποβάληται ημίν κοινοποιουμένη και εις Γενικόν Διευθυντήν ΥΕΝ σχετική έκθεσις περί του συντελεσθέντος έργου. 6.Δημοσιευθήτω δια της Εφημερίδος της Κυβερνήσεως και κοινοποιηθήτω δεόντως. 